《次韵李信叔》
宋代·李复

不见吟翁近十年，驿亭相遇两欣然。
旋临野岸烹河鲤，剩向邻家送酒钱。
对雨张灯留夜榻，傍篱系柳泊归船。
此生自断君休问，早晚须芸杜曲田。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。